(দিনাজপুর২৪.কম) অবশেষে ভাঙতেই হচ্ছে ঢাকার হাতিরঝিল প্রকল্প এলাকায় বেআইনিভাবে গড়ে তোলা বিজিএমইএ-এর ১৬ তলা ভবন। আজ রোববার সর্বোচ্চ আদালতের রায় পুনর্বিবেচনার (রিভিউ) আবেদন খারিজ করেছে আপিল বিভাগ। বিজিএমইএ-এর রিভিউ আবেদনের শুনানি করেন প্রধান বিচারপতি এসকে সিনহার নেতৃত্বাধীন তিন সদস্যের আপিল বিভাগ। পরে তা খারিজ করে দেন। চূড়ান্ত আইনি লড়াইয়ে হার হওয়ায় দেশের প্রধান রপ্তানি পণ্যের শিল্পোদ্যোক্তাদের সমিতি বিজিএমইএ-এর সামনে ভবনটি ভেঙে ফেলা ছাড়া আর কোনো পথ থাকছে না। -ডেস্ক